Diari Oficial de la Generalitat Valenciana


Sumari del DOGV 4018, del 11-06-2001 (2001/5558)

ORDRE d'1 de juny de 2001, de la Conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers amb automòbils de turisme en l'Àrea de Prestació Conjunta d'Alacant.
-----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2001/06/01/(1)/dof/vci/html**

### Dades del document

Número de DOGV
:   4018

Data del DOGV
:   11-06-2001

Secció del DOGV
:   I. DISPOSICIONS GENERALS

Número del document
:   2001/5558


Data del document
:   01-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * Alacant
    * taxi
    * transport públic
    * tarifa de viatgers
    * transport de viatgers
    * transport per carretera
    * legislació

ORDRE d'1 de juny de 2001, de la Conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers amb automòbils de turisme en l'Àrea de Prestació Conjunta d'Alacant. [2001/5558]
  
L'Ordre de 21 de juliol de 1994, de la Conselleria d'Obres Públiques, Urbanisme i Transports, va establir el règim tarifari i les seues condicions d'aplicació per als serveis de transport públic de viatgers amb automòbils de turisme en l'Àrea de Prestació Conjunta d'Alacant, i també va establir unes tarifes per a aquest any que successivament s'han modificat i actualitzat amb periodicitat anual, mitjançant les oportunes ordres de la Conselleria.
  
Mitjançant l'Ordre de 23 d'octubre de 2000, de la Conselleria d'Obres Públiques, Urbanisme i Transports, es van determinar les tarifes actualment vigents en l'Àrea de Prestació Conjunta d'Alacant.
  
Al mateix temps, la dita ordre va culminar el procés de modificació de l'estructura tarifària de l'àrea, iniciat en l'Ordre de 23 de desembre de 1998, de la Conselleria d'Obres Públiques, urbanisme i Transports, i que consisteix en l'establiment d'una zona única a l'efecte de tarifes (en comptes de dues zones com existia fins aquest moment), que coincideix amb l'àrea de prestació conjunta, i dues tarifes per a aquesta zona única (en comptes de tres, com existien fins aquest moment), tot això amb la finalitat de potenciar el servei d'autotaxi en l'anteriorment denominada Zona B, és a dir, en allò que era la zona constitutiva de la perifèria de l'àrea.
  
La present ordre estableix una modificació de les tarifes vigents i és la nova estructura tarifària una realitat consolidada. Les dites tarifes s'han quantificat considerant el manteniment, com a mínim, dels ingressos globals del sector segons l'estructura tarifària descrita i la de costos, i es considera la normal previsió en l'evolució dels factors econòmics que s'han de tenir en compte en la determinació dels dits costos, i l'índex de preus previst.
  
Per tot això, a la vista dels informes del mateix sector i dels ajuntaments de l'àrea, després de l'informe previ favorable de la Comissió de Preus de la Generalitat Valenciana i fent ús de les atribucions establides en l'article 35 de la Llei 5/1983, de 30 de desembre, de Govern Valencià, i article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1
  
1. Els serveis de transport públic de viatgers amb automòbils de turisme de l'Àrea de Prestació Conjunta d'Alacant estructurada, a l'efecte de tarifes, per dues tarifes i una única zona, i que es realitzen o transcórreguen en l'àmbit territorial del citada àrea, es regiran, des de l'entrada en vigor de la present ordre i durant el 2001, per les tarifes següents, impost sobre el valor afegit inclòs:
  
Baixada de bandera 155 pessetes (0,93 euros)
  
Tarifa 1
  
Preu per km recorregut 108 pessetes (0,65 euros)
  
Preu per hora d'espera 2.175 pessetes (13,07 euros)
  
Mínim de percepció 450 pessetes (2,70 euros)
  
Tarifa 2
  
Preu per km recorregut 120 pessetes (0,72 euros))
  
Preu per hora d'espera 2.275 pessetes (13,67 euros)
  
Mínim de percepció 500 pessetes (3,01 euros)
  
Article 2
  
1. En els dies laborables, en horari diürn, entre les 06.00 hores i les 22.00 hores, s'aplicarà la tarifa 1 en tota l'àrea.
  
2. En els dies laborables, en horari nocturn, entre les 22.00 hores i les 06.00 hores del dia següent, s'aplicarà la tarifa 2 en tota l'àrea.
  
3. En els dissabtes i dies festius, durant tot el dia, entre les 06.00 hores i les 06.00 hores del dia següent, s'aplicarà la tarifa 2 en tota l'àrea.
  
4. A l'efecte, tindran la consideració de festius en l'Àrea de Prestació Conjunta d'Alacant, els dies que hagen sigut declarats com a tals per a la ciutat d'Alacant en allò que quede de l'any 2001, així com també els dies 21, 22 i 23 de juny i 24 i 31 de desembre.
  
Article 3
  
Els conductors dels vehicles facilitaran als clients canvi de fins a 2.000 pessetes (12,02 euros).
  
Si el canvi que s'ha de tornar és superior a 2.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o bitllet de 2.000 pessetes.
  
Article 4
  
En tots els vehicles de l'Àrea de Prestació Conjunta d'Alacant s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes assenyalades en la present ordre s'aplicaran segons les condicions establides en l'Ordre de 21 de juliol de 1994, de la Conselleria d'Obres Públiques, Urbanisme i Transports, a excepció d'aquelles que hagen sigut modificades per la normativa posterior i d'allò relatiu a l'estructura tarifària, modificada per l'Ordre de 23 d'octubre de 2000.
  
Article 6
  
Les presents tarifes, únicament es podran percebre una vegada estiguen introduïdes en el taxímetre, no es podran cobrar en cap cas cap complement addicional a l'import que marque el taxímetre excepte, si és procedent, la quantia establida com a mínim de percepció.
  
Article 7
  
La quantitat establida com a mínim de percepció es podrà cobrar quan, en finalitzar el servei, la quantia que marque el taxímetre siga inferior a aquesta.
  
DISPOSICIONS FINALS
  
Primera
  
Queda derogada l'Ordre de 23 d'octubre de 2000, de la Conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers amb automòbils de turisme de l'Àrea de Prestació Conjunta d'Alacant, en allò que contradiga a allò que disposa la present ordre.
  
Segona
  
Es faculta la Direcció General de Transports per al desenvolupament, l'aplicació, la interpretació de la present ordre.
  
Tercera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 1 de juny de 2001
  
El conseller d'Obres Públiques, Urbanisme i Transports,


Còpia Permalink ELI